कपिल शर्मा ने Video शेयर कर लोगों से की अपील, कहा- बेहद गंभीर मुद्दा है, मिलकर...  
कपिल शर्मा ने शेयर किया वीडियो
वीडियो शेयर कर लोगों से की अपील
सोशल मीडिया पर जमकर वायरल हो रहा है वीडियो
कॉमेडी किंग कपिल शर्मा (Kapil Sharma) यूं तो अपने जोक्स से सबको को हंसाते और गुदगुदाते हैं. लेकिन हाल ही में,उन्होंने अपने इंस्टाग्राम एकाउंट पर एक वीडियो शेयर किया है, इस वीडियो को शेयर करते हुए कपिल शर्मा बेहद ही गंभीर नजर आ रहे हैं. 'द कपिल शर्मा शो (The Kapil Sharma Show)' से दर्शकों के बीच फेमस कॉमेडी किंग ने वीडियो को पोस्ट कर लोगों से एक अपील भी की है. दरअसल, कपिल शर्मा ने एक न्यूज एंकर का वीडियो अपने इंस्टाग्राम एकाउंट पर पोस्ट किया. ये एंकर किसी दूसरी भाषा में खबरे पढ़ती नजर आ रही हैं.
Sorry guys first time posting something like this.. but it's very serious issue.. let's sort this out together listen it very carefully 
A post shared by  Kapil Sharma (@kapilsharma) on Nov 7, 2019 at 11:27pm PST

वीडियो को देख कपिल शर्मा (Kapil Sharma) भी उनकी बात नहीं समझ पाए, जिसके बाद कॉमेडी किंग ने फैन्स से बेहद ही मजेदार अपील कर डाली. उन्होंने वीडियो को शेयर करते हुए कैप्शन में लिखा, 'सॉरी सबको, पहली बार ऐसा कुछ पोस्ट कर रहा हूं, लेकिन ये बहुत ही गंभीर मुद्दा है. चलिए मिलकर इसे सुलझाते हैं...ध्यान से सुनें...' यूं तो कपिल शर्मा ने इस वीडियो को मजाक में अपने फैन्स के साथ शेयर की है.

लेकिन कपिल (Kapil Sharma) के फैन्स इस वीडियो पर अपना जोरदार रिएक्शन दे रहे हैं. पंजाब के मशहूर सिंगर बी प्राक (B Praak) ने भी कपिल के इस वीडियो पर कमेंट किया है. बता दें, इस हफ्ते 'द कपिल शर्मा शो' में रितेश देशमुख और सिद्धार्थ मल्होत्रा की अपकमिंग फिल्म 'मरजावां (Marjaavaan)' की स्टार कास्ट मस्ती करती नजर आएगी.